„Posłuchaj lěkarja, prjed hač jeho trjebaš!“, serbske přisłowo namołwja.
Tuž wěnuje so student mediciny Pětr Dźisławk w nowej seriji znatym a mjenje znatym chorosćam, zo by je čitarjam trochu bliže rozłožował (10).
Přeco zaso čitamy na mjedowych škleńcach informaciju, zo njesmě so tutón ćěšenkam prěnjeho žiwjenskeho lěta ani w jědźi ani w napojach poskićeć. Mnozy tukaja, zo je měd tak ćahaty, zo by dźěsću hišće njezrału jědnicu a w najhóršim padźe samo dychnicu zatykał. To drje je logiska, ale nic poprawna přičina za pokazku pčołarjow a pčołarkow.
plt_Latn slk_Latn szl_Latn